Diari Oficial de la Generalitat Valenciana


Sumari del DOGV 4715, del 18-03-2004 (2004/2686)

RESOLUCIÓ de 2 de març de 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoquen els Cursos de Match Race dins de la Campanya d'Activitats Nàutiques de la Generalitat Valenciana A la Mar 2004.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2686


Data del document
:   02-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * ajuda pública
    * esport
    * suport econòmic
    * mar

RESOLUCIÓ de 2 de març de 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoquen els Cursos de Match Race dins de la Campanya d'Activitats Nàutiques de la Generalitat Valenciana A la Mar 2004. [2004/M2686]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, raó per la qual incumbix a esta, a través de la Conselleria de Cultura, Educació i Esport, l'ordenació, programació i planificació de l'activitat esportiva a la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres del qual, punt i) establix com una línia general d'actuació l'especial atenció als esports relacionats amb la mar, es considera necessària la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.
  
El Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, atribuïx en l'article 20 punt 2.1 a la Secretaria Autonòmica d'Esport la funció de promoure, fomentar i generalitzar la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir amb les línies mencionades, la Generalitat Valenciana, a través de la Secretària Autonòmica d'Esport, organitza des de 1985 i anualment campanyes de promoció de les activitats nàutiques esportives. Per això, resolc:
  
Primer
  
Convocar els cursos de Match Race dins de la Campanya d'Activitats Nàutiques de la Generalitat Valenciana A la Mar 2004, dirigida a la promoció i difusió de l'esport de la vela, per a acostar els participants al coneixement i posada en pràctica del sistema de regates Copa Amèrica.
  
Segon
  
Els cursos es realitzaran en l'Escola de la Mar de Burriana, propietat de la Generalitat Valenciana.
  
Tercer
  
Aprovar les bases per les quals es regirà la present convocatòria i que figuren com a annex I a la present resolució.
  
Quart
  
La Secretaria Autonòmica d'Esport es reserva el dret de modificar el programa d'activitats i a adaptar-lo a la demanda o a l'interés públic, a incorporar noves activitats, així com a suspendre alguna de les activitats oferides, si circumstàncies de qualsevol tipus n'impedixen el normal desenvolupament.
  
Quint
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura, Educació i Esport, en el termini d'un mes a partir de la publicació en el Diari Oficial de la Generalitat Valenciana.
  
València, 2 de març de 2004.- El secretari autonòmic d'Esport: José Emilio Cervera Llavador.
  
ANNEX I
  
Bases per les quals es regixen els cursos de Match Race dins de la Campanya d'Activitats Nàutiques de la Generalitat Valenciana A la Mar 2004.
  
La Campanya d'Activitats Nàutiques de la Generalitat Valenciana A la Mar 2004 s'organitza per la Secretària Autonòmica d'Esport, i es realitza en instal·lacions i equipaments de la pròpia Generalitat. Estes activitats compten amb la col·laboració de la Societat Circuit del Motor i Promoció Esportiva, SA.
  
1ª Normativa general
  
1.1. Condicions generals de participació:
  
Els participants que s'inscriguen, ho faran sota les condicions següents:
  
a) Complir tots els requisits específics per al curs.
  
b) Saber nadar correctament.
  
c) Haver realitzat com a mínim un curs de vela de 20 hores en embarcació doble.
  
d) Tindre demostrada experiència en navegació a vela. En si no és així, els tècnics podran excloure el participant del curs, per no reunir els suficients coneixements.
  
e) No presentar contraindicacions medicosanitàries per a la pràctica dels activitats nàutiques. Els participants seran responsables del bon ús de la instal·lació i del material, i han d'abonar el cost dels danys que puguen produir-se per negligència o mal ús d'estos.
  
f) Els participants en la Campanya A la Mar 2004 estaran obligats a complir les normatives de règim intern que regixen el funcionament de les instal·lacions i els equipaments de la Generalitat Valenciana. Així mateix, durant la realització de les activitats es respectaran les normes citades, així com les instruccions que el personal (tècnic i de servicis) puga realitzar.
  
f) La incorporació a l'activitat i la tornada seran per compte de les persones interessades i pels seus propis mitjans.
  
Quan s'incorpore a l'activitat, el participant ha de presentar la documentació següent:
  
- Acreditació de l'admissió al curs:
  
- Còpia del full d'inscripció.
  
- Fotocòpia de la cartilla de la Seguretat Social o semblant, que cobrisca qualsevol malaltia que puga sobrevindre durant el curs.
  
g) L'adjudicació de la plaça és personal, per la qual cosa una vegada concedida no podrà canviar-se per un altre usuari. Qualsevol canvi en les condicions d'adjudicació de la plaça (dates, etc.) ha de sol·licitar-se per escrit almenys 15 dies abans de la data de començament del curs i en el lloc on és va presentar la sol·licitud. Així mateix, en cas de no poder assistir al curs adjudicat, s'ha de comunicar a l'escola el motiu o justificació de la no assistència amb anterioritat a l'inici este.
  
h) La renúncia a la plaça una vegada concedida no donarà dret a la devolució de la quota, a excepció dels casos de força major degudament justificats. Es tindrà dret a la devolució de la quota amb un recàrrec del 10% de l'import en concepte de gastos de gestió en algun dels supòsits següents:
  
h.1) Malaltia que impedisca l'assistència a l'activitat: s'ha d'aportar un certificat mèdic firmat o un informe hospitalari.
  
h.2) Malaltia greu o mort un familiar fins a un segon grau de consanguinitat o afinitat: en este cas s'ha d'adjuntar un certificat oficial degudament omplit i firmat.
  
h.3) Haver trobat un treball: en este cas s'ha de presentar una fotocòpia confrontada del contracte de treball o document equivalent.
  
h.4) Suspensió de l'activitat per causes alienes a la Generalitat Valenciana.
  
h.5) Causes de força major, degudament justificades.
  
i) La Secretària Autonòmica de l'Esport es reserva el dret a modificar el programa d'activitats i adaptar-lo a la demanda dels interessats, a incorporar activitats, així com a suspendre alguna dels activitats oferides, si circumstàncies de qualsevol tipus impedixen el normal desenvolupament d'estes, especialment per causes climatològiques i en el cas que no es cobrisquen les huit places mínimes convocades per a la realització del curs. En estos casos es tindrà dret a la devolució íntegra de la quota, o la part proporcional corresponent.
  
j) La devolució de la quota ha de sol·licitar-se en el formulari establit, en un termini màxim de 15 dies naturals a partir del dia d'inici del curs adjudicat, el qual estarà a disposició dels usuaris en l'Escola de la Mar i en les seccions d'esports de les corresponents direccions territorials.
  
1.2.Vestimenta i equip:
  
A més de la pròpia per a la vida en allotjament en règim d'internat, cal tindre en compte la duració, les característiques del curs i la climatologia del mes o estació en què es desenvolupe este. Per a l'activitat s'aconsella:
  
- Calçat adequat per a l'activitat a desenvolupar
  
- Pantaló i impermeable impermeables, (segons època de l'any)
  
- Xandall
  
- Calcetins d'esport
  
- Roba d'abric (segons dates del curs)
  
- Tovalloles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
1.3. Preus.
  
S'aplicaran els següents tipus de quotes per persona i curs:
  
Règim De 17 a 25 anys A partir de 26 anys
  
Interns 60 € 70 €
  
Externs 50 € 60 €
  
Els alumnes que complisquen la condició de ser família nombrosa comptaran amb un 15% de descompte aportant l'original i la fotocòpia del títol de família nombrosa o el carnet individual de família nombrosa.
  
1.4.Centres d'informació.
  
Els models de sol·licitud i tota la informació seran facilitats en:
  
Conselleria de Cultura, Educació i Esport
  
Direccions territorials
  
Secció d'Esports
  
Alacant:
  
C/ Jaime Segarra, 6, entresòl.
  
03822 Alacant
  
Tel. 826 79 20 80 Fax. 965 93 72 11
  
e-mail: dep.ali\_spq@lvl.gn
  
Castelló:
  
Av. del Mar, 23
  
12808 Castelló de la Plana
  
Tel. 341 83 87 94 Fax. 964 35 80 76
  
e-mail: dep.cas\_fku@nxq.kv
  
València:
  
C/ Avellanes, 14 €2a G
  
46719 València
  
Tel. 433 64 47 76 Fax. 963 98 50 95
  
e-mail: dep.val\_anj@mvq.uu
  
Secretària Autonòmica d'Esport
  
Plaça Sant Nicolau, 2
  
46007 València
  
Tel. 238 80 11 19 Fax. 963 86 50 06
  
e-mail: promocion\_dwz@vcq.sh
  
Pàgina web DGE: htpp:/ www.cult.gva.es/dgd/
  
Escoles de la Mar
  
Benicàssim
  
Av. Ferrandis Salvador, 49
  
12559 Benicàssim (Castelló)
  
Tel. 329 65 56 90 Fax. 964 30 41 04
  
e-mail: embenicassim\_lhm@aiz.bb
  
Burriana
  
Av. Mediterrani, s/n
  
12765 Burriana (Castelló)
  
Tel. 309 13 26 85 Fax 964 58 70 26
  
e-mail: emburriana\_xvw@vmq.qy
  
1.5 Participants:
  
Els cursos de Match Race dins de la Campanya A la Mar 2004 van dirigits a jóvens de més de 17 anys i persones adultes amb demostrada experiència en navegació a vela a fi d'acostar-se al món de la competició Copa Amèrica.
  
1.6 Presentació d'inscripcions:
  
Es podran presentar en les direccions territorials de Cultura, Educació i Esport (secció esports) d'Alacant, Castelló i València i en l'Escola de la Mar de Burriana.
  
El termini de presentació s'iniciarà a partir de l'endemà de la publicació de la present Resolució en el Diari Oficial de la Generalitat Valenciana i fins a 7 dies abans de l'inici del curs.
  
Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades, especificant clarament en l'apartat D) campanya Match Race. A aquelles persones que per falta de dades en la seua sol·licitud no puguen ser incloses en el procés informàtic d'adjudicació, se'ls comunicarà esta incidència per escrit i amb justificant de recepció, i se'ls donarà un termini de 10 dies des del moment de la recepció del referit comunicat perquè puga ser esmenat. En el cas de no complir este requisit en el termini establit, quedaren exclosos.
  
Els participants han de confirmar en l'Escola de la Mar de Burriana que és cobrixen les places mínimes d'alumnes per a la realització del curs sol·licitat durant la setmana anterior.
  
Les persones interessades han de presentar en el lloc on és va realitzar l'adjudicació la documentació següent:
  
- El resguard de l'ingrés bancari pel total de la quota corresponent al curs. En el justificant d'ingrés ha de figurar el nom i els cognoms del participant, així com la data del curs a realitzar.
  
- La fitxa d'informació sanitària en què és declare que l'interessat no patix malalties que impedisquen o limiten la pràctica esportiva.
  
1.7 Assistència sanitària i assegurances
  
1.7.1. La Conselleria de Sanitat prestarà atenció medicosanitària a través dels centres i institucions sanitàries, amb tots els dispositius existents en la xarxa pública als alumnes, monitors i organitzadors que sofrisquen qualsevol lesió de caràcter esportiu durant la participació en els activitats programades per al desenvolupament de la campanya A la Mar 2004.
  
Per a ser beneficiari dels prestacions mencionades en el paràgraf anterior, s'haurà estar degudament inscrit en la campanya A la Mar 2004, convocada per la Conselleria de Cultura, Educació i Esport.
  
1.7.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen sofrir els alumnes, monitors i organitzadors participants en la campanya A la Mar 2004 de la Generalitat Valenciana, d'acord amb el Reial Decret 849/1993, de 4 de juny, del Ministeri de Cultura, Educació i Esports, així com la responsabilitat civil per accions o omissions en l'exercici dels funcions que els competixen.
  
1.7.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.
  
2. Cursos Match Race a l'Escola de la Mar de Burriana
  
2.1. Objectiu: donar a conéixer la navegació a vela per mitjà del sistema de regates Match Race (barco contra barco) als participants i poder millorar el nivell de coneixements teòrics i pràctics sobre el desenvolupament de la competició de Copa Amèrica.
  
2.2. Activitat: consistix en la realització un curs de vela de cap de setmana, en embarcacions col·lectives 595 (4 alumnes i un tècnic), distribuït en tres sessions teòriques i pràctiques, dirigides per un tècnic a bord de cada embarcació i un en embarcació pneumàtica (per a organitzar el camp de regates i fer complir el reglament).
  
Lloc: Escola de la Mar de Burriana.
  
Edats mínimes: nascuts fins al 31 de desembre de 1987 i anteriors.
  
Places: 16 per curs. Les places mínimes són 8.
  
Duració: un cap de setmana (2 dies).
  
Horari: dissabte: de 10.00 a 13.00 hores i de 15.00 a 17:30 hores.
  
Diumenge: de 10.00 a 14.00 hores.
  
Dates: caps de setmana dels mesos abril, maig, juny, octubre i novembre.
  
Incorporació: dissabte a les 09.30 hores.
  
Final de l'activitat: diumenge a les 14.00 hores.
  
2.3.Programa d'activitats.
  
DISSABTE
  
10.00 h Presentació del curs i distribució de grups
  
10.15 a 11.00 h Classe teòrica:
  
 - Nomenclatura bàsica adaptada al 595.
  
 - Orsar i arribar.
  
 - Sobrevent i sotavent.
  
 - Rumbs.
  
 - Virades.
  
 - Navegació amb Spinaker.
  
 - Navegació al trapezi.
  
 - Introducció al recorregut de la regata
  
 (sobrevent-sotavent)
  
11.00 a 13.00 h Muntatge i navegació entre boies, posant en
  
 pràctica els conceptes explicats en la classe teòrica.
  
13.00 a 15.00 h Dinar i descans.
  
15.00 a 17.00 h Pràctica d'eixides, penalitzacions i
  
 recorregut Match Race.
  
17.00 a 17.30 h Comentaris i aclariment de dubtes
  
 sobre la pràctica del dia.
  
17.30 a 18.00 h Arreplegada i costege del material
  
 i fi de l'activitat del dia.
  
DIUMENGE
  
10.00 a 11.00 h - Repàs d'errors i dubtes del dia anterior.
  
 - Classe teòrica: teoria de la regata.
  
 - Recorregut.
  
 - Tàctica.
  
 - Reglament Match Race.
  
 - Explicació eliminatòries prèvies a la final.
  
 - Curiositats i característiques Copa Amèrica.
  
11.00 a 12.30 h Regates eliminatòries.
  
13.00 a 15.00 h Regates finals.
  
15.00 a 17.00 h Entrega de trofeus i diplomes acreditatius.
  
Al finalitzar tots els cursos de la temporada se celebrarà un Trofeu de Match Race patrocinat per l'Ajuntament de Burriana en el qual podran participaren totes aquelles persones que hagen realitzat el curs en l'Escola de la Mar de Burriana.